Public procurement notice: Contract Notice
Published: 2023-01-20
Buyer: Geologian tutkimuskeskus
Country: FI
Contract type: Services
Procedure: Open procedure
CPV classification: 72000000
Submission deadline: 2023-02-21
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Geologian tutkimuskeskus (jäljempänä "GTK") pyytää tarjoustanne HSE-ohjelmistopalveluista (Health, Safety, Environment) sekä niihin liittyvistä ylläpitopalveluista tämän tarjouspyynnön ja sen liitteiden mukaisesti. Hankittavan palvelun on sisällettävä osio työn vaarojen tunnistamiseen ja riskien arviointiin sekä turvallisuushavaintojen ja tapaturmien kirjaamiseen sekä hallintaan. Palvelua tulee käyttämään koko GTK:n henkilöstö, noin 450 henkilöä. Ohjelman tulee toimia pilvipalveluna toteutettuna SaaS-palveluna.
Osatarjouksia ei hyväksytä, vaan tarjoajan tulee tarjota kaikki osa-alueet, mukaan lukien optiot, kattavaa kokonaisuutta.
Työhön liittyvien vaaratekijöiden tunnistaminen ja riskien arviointi sekä hallintakeinojen ja toimenpiteiden dokumentointi ja seuranta. Vaaratekijälistassa on huomioitu työturvallisuuslain ja työsuojelun valvontalain asettamat vaatimukset työn vaarojen tunnistamiselle ja riskien arvioinnille.  Lisäksi tilaaja tarvitsee osion ulkomaan projektien työn vaarojen tunnistamista ja riskien arviointia varten. Kyseisen vaaratekijälistan räätälöintiin tilaaja voi osallistua.
Koko GTK:n henkilöstön (noin 450 henkilöä) tulee voida kirjata turvallisuushavaintoja palveluun mobiililaitteella (Android ja iOS). Palvelussa tapahtuu havaintojen dokumentointi, käsittely ja seuranta.
Koko GTK:n henkilöstön tulee voida kirjata sattuneet työtapaturmat palveluun. Vain GTK:n määrittelemillä henkilöillä on pääsy tarkastelemaan ja käsittelemään tapaturmiin mahdollisesti liittyviä arkaluontoisia tietoja. Palvelussa tapahtuu tapaturmien dokumentointi ja käsittely. Palvelusta saadaan myös haettua suodatettuja tietoja sattuneista tapaturmista.
Kemikaalirekisterin kautta hallinnoidaan organisaatiossa käytettäviä kemikaaleja. Rekisterin kautta kemikaalien käyttöturvallisuustiedotteet ovat saatavilla ja siellä ylläpidetään käytössä olevia kemikaalia ja niiden määriä. Rekisteristä löytyy myös esimerkiksi kemikaalien vaaralausekkeet. Tarjoajan on kyettävä tarjoamaan vähintään yllä kuvatut ominaisuudet sisältävä kemikaalirekisteripalvelu, jonka mahdollisesta käyttöönotosta tilaaja päättää myöhemmin.
Taloudellisia, strategisia ja operatiivisia riskejä voidaan arvioida organisaatioittain ja riskien arviointi on GTK:lla vaatimuksena jokaiselle projektille. Riskien arvioinnin toteutus voi olla samantyyppinen kuin työn vaarojen tunnistamisessa ja riskien arvioinnissa, mutta tarkastuslistan ja riskimatriisin sisällöt ovat erilaiset. Tarjoajan on kyettävä tarjoamaan vähintään yllä kuvatut ominaisuudet sisältävä riskienarviointipalvelu, jonka mahdollisesta käyttöönotosta tilaaja päättää myöhemmin.
Molemmilla sopimusosapuolilla on oikeus irtisanoa toistaiseksi voimassa oleva sopimus noudattaen 6 kk irtisanomisaikaa.
Tilaaja tekee päätöksen optioiden käytöstä erikseen ja niiden käyttö on ainoastaan tilaajan harkinnassa. Tilaaja ilmoittaa toimittajalle optioiden käyttämisestä sopimuksen voimassaollessa viimeistään kahden (2) vuoden kuluessa alkuperäisen hankintasopimuksen tekemisestä ja niiden toimitusaikataulu sovitaan erikseen.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/80951/notice/117497